Държавен вестник, бр. 102, 2025 г., стр. 85

БРОЙ  102	
Д Ъ Р Ж А В Е Н  В Е С Т Н И К 	
СТР.  85   
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Осигуряване на качество на софтуер“ от Списъка на професиите за професионално образование 
и обучение (СППОО), утвърден от министъра на образованието и науката със Заповед № РД 09-
2230 от 09.08.2024 г., изискванията за входящото минимално образователно равнище към 
кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
1.2. Втора степен на професионална квалификация по професията 
Лицето, придобило втора степен на професионална квалификация по професията 
„Осигуряване на качество на софтуер“, изпълнява ръчни тестове на софтуерни продукти по 
предварително зададени сценарии и критерии. Подготвя детайлни сценарии и участва в 
подготовката на тестови данни, необходими за изпълнението на тестовете. То идентифицира, 
документира и докладва дефекти, съдейства за проследяване на грешки и проверява 
изпълнението на изискванията към софтуера в различни среди – тестова, продукционна, 
демонстрационна. Специалистът използва основни инструменти за проследяване на грешки (bug 
tracking systems), изпълнява регресивни тестове и участва в проверка на функционалността на 
потребителския интерфейс и потребителското изживяване (UX). 
Работата се извършва в тясно сътрудничество с програмисти, анализатори и системни 
администратори. Тестовете се провеждат върху различни типове приложения – уеб, мобилни, 
настолни – и включват проверка на основни функции, отчитане на резултати и създаване на 
кратки отчети по шаблон. Възможна е работа с тестови данни, симулационни среди и различни 
устройства. 
За успешно изпълнение на ролята се изискват прецизност, внимание към детайла, търпение 
при повтарящи се дейности и системен подход към проверката. Желателни личностни качества 
са надеждност, способност за спазване на инструкции, дисциплина, проактивност, аналитично 
мислене и готовност за работа в екип. Основополагащо е разбирането за важността на качеството 
в целия софтуерен жизнен цикъл. 
 
2.2. Трета степен на професионална квалификация по професията 
Лицето с трета степен на професионална квалификация по професията „Осигуряване на 
качество на софтуер“ организира и провежда комплексни дейности по тестване на софтуер,